ဆေးစက်ကျရာ အရုပ်ထင်

ဆေးစက်ကျရာ အရုပ်ထင် သည် မြန်မာဆိုရိုးစကား ဖြစ်သည်။ မြန်မာစကားပုံ တစ်ခုလည်း ဖြစ်သည်။ ဆေးစက်ကျရာ အရုပ်ဖြစ် ဟူ၍လည်း အဆိုရှိသည်။

အဓိပ္ပာယ်

ဆေးစက်ကျရာ အရုပ်ထင် ဆိုသည်မှာ ကျွမ်းကျင်လိမ္မာသော ပန်းချီဆရာသည် မတော်တဆ ဆေးစက်ကျသွားသည့် နေရာမှပင် လိုက်ဖက်ညီသော ရုပ်ပုံတစ်ခုကို ဖန်တီးနိုင်စွမ်းရှိသည်ဟု ဆိုလိုသည်။ ဤဆိုရိုးစကားသည် ကျွမ်းကျင်မှုနှင့် တီထွင်ဖန်တီးနိုင်စွမ်းကို ဖော်ပြသည်။ ကျွမ်းကျင်သူတစ်ဦးသည် မမျှော်လင့်သော အခြေအနေ သို့မဟုတ် အခက်အခဲမှပင် အကျိုးရှိသော အရာတစ်ခုကို ဖန်တီးနိုင်စွမ်းရှိသည်။ ဤဆိုရိုးစကားသည် အခက်အခဲများကို အခွင့်အရေးအဖြစ် ပြောင်းလဲနိုင်စွမ်းကို သွယ်ဝိုက်၍ သွန်သင်ထားသည်။ တစ်နည်းအားဖြင့် ကံကောင်းထောက်မမှုကြောင့် လုပ်ကိုင်သမျှ အဆင်ပြေချောမွေ့ခြင်းကိုလည်း ရည်ညွှန်းနိုင်သည်။

ကိုးကားချက်များ

   ဆေးစက်ကျရာ အရုပ်ဖြစ်သည့် ပန်းချီဆရာကောင်းကဲ့သို့…၊ [၁၂၇၉] စံသိုက်။ ၆၉။
   ဆေးစက်ကျရာ အရုပ်ဖြစ်ဆိုသော စကားကဲ့သို့လည်း ဆေးစက်တိုင်းကို လိုရာသို့ ရေးဆွဲစီရင်နိုင်၏။ [၁၂၉၅] ဒဂုန်၊ ၁၅၈။ ၁၀။

မူလရင်းမြစ်
"အနုဆိုလျှင် အနု၊ အကြမ်းဆိုလျှင် အကြမ်း၊ ဘယ်ကစမ်းဘယ်ကရ၊ ညာကစမ်းညာကရ၊ ဆေးစက်ကျရာ အရုပ်ထင်၍..." ၁၂၈၁ ရွှေပြည်၊ ဒု။ ၁၂၆။
 လူတစ်ဦးသည် ကံကောင်းနေသဖြင့် လုပ်သမျှ အဆင်ပြေချောမွေ့ကာ အောင်မြင်နေပါက ဆေးစက်ကျရာ အရုပ်ဖြစ်တယ်ဟု ပြောလေ့ရှိသည်။

ကိုးကား

Category:မြန်မာဆိုရိုးစကားများ
Category:မြန်မာစကားပုံများ